open-index/open-wikipedia-markdown huggingface dataset:
Menkaureho pyramída

**Menkaureho pyramída** (iné názvy: **Mykerínova pyramída**, **Menkavrého pyramída**, **Mikerínova pyramída**, *Menkaureova pyramída* je tretia a najmenšia kráľovská pyramída v nekropole pri Gíze v Egypte. Postavil ju panovník 4. dynastie Menkaure (2490–2472 pred Kr.), ktorý bol synom Chufua, staviteľa najväčšej egyptskej pyramídy. V areáli sa nachádzajú aj tri menšie, ktoré boli určené jeho kráľovnám. Menkaureho pyramída patrí medzi pravé kamenné pyramídy a má dodnes zachovanú subštruktúru, ktorá je najzložitejšia spomedzi všetkých zo svojho susedstva. Patrí k nej ďalej zádušný chrám, nachádzajúci sa v blízkosti, a údolný, ktorý ležal pri brehu Nílu. V pozostatkoch týchto objektov sa našlo okrem väčšieho počtu fragmentov aj niekoľko dobre zachovaných sôch faraóna a príslušníkov jeho rodiny.

## Poznámky

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty
 

## Literatúra
* 
* 
* 





Kategória:Pyramídy v Egypte
Kategória:Gíza
Katastrálny odbor okresného úradu

**Katastrálny odbor okresného úradu** (od roku 2002 do septembra 2013 samostatný úrad pod názvom **Správa katastra**) je odbor okresných úradov na Slovensku, ktorý pre územie daného okresu :
*a) rozhoduje v katastrálnom konaní,
*b) zapisuje práva k nehnuteľnostiam,
*c) spravuje a aktualizuje kataster v súlade s právnym stavom a so skutočným stavom na základe ohlásených zmien, zmien zistených pri prešetrovaní údajov katastra, zmien zistených pri revízii údajov katastra a zmien zistených pri obnove katastrálneho operátu; kataster spravuje a aktualizuje v súčinnosti s vlastníkmi, s inými oprávnenými osobami, obcami a so štátnymi orgánmi,
*d) vydáva verejné listiny, ktoré potvrdzujú práva a povinnosti k nehnuteľnostiam, ako aj iné skutočnosti týkajúce sa nehnuteľností,
*e) kontroluje geodetické a kartografické činnosti, ktorých výsledky sa majú prevziať do katastra, a overuje geometrické plány,
*f) spracúva sumárne údaje o pôdnom fonde,
*g) prejednáva priestupky proti poriadku v štátnej správe na úseku katastra a v konaní o porušení poriadku na úseku katastra právnickými osobami,
*h) spravuje pozemkové knihy a železničnú knihu,
*i) poskytuje informácie z katastra,
*j) overuje kópie alebo rovnopisy verejných listín alebo iných listín, na ktorých základe sa má vykonať zápis v katastri, ako aj kópie geometrických plánov pre potreby správy a aktualizácie katastra v súlade s právnym stavom a so skutočným stavom,
*k) rozhoduje v pochybnostiach o predmete evidovania v katastri.

## Dejiny
Do roku 2001 činnosť dnešných katastrálnych odborov vykonávali katastrálne úrady. V roku 2002 vznikli "Správy katastra" (ktoré neboli súčasťou vtedajších obvodných úradov) na základe novely zákona č. 162/1995 Z.z. (katastrálny zákon), ktorý upravoval ich fungovanie a postavenie. Od októbra 2013 sa agenda Správ katastra stala súčasťou okresných úradov a v zákone sa preto odvtedy označujú jednoducho ako "okresné úrady"; v praxi ide presnejšie o katastrálne odbory okresných úradov. Agenda katastrálnych odborov okresných úradov je zhodná s agendou dovtedajších Správ katastra.

## Referencie

## Externé odkazy
*oficiálna stránka 
*zoznam správ katastra

Kategória:Úrady Slovenskej republiky
Cando

**Cando** je rieka v San Maríne. Vlieva sa do rieky Marano, blízko kastelu (obce) Faetano.

Kategória:Rieky v San Maríne
Kategória:Úmorie Jadranského mora
Fiumicello (rieka)

**Fiumicello** je rieka v Taliansku a preteká aj cez San Maríno. Vlieva sa do nej rieka Marano.

Kategória:Rieky v San Maríne
Kategória:Rieky v Taliansku
San Marino (rieka)

**San Marino** je rieka v Taliansku a pramení v San Maríne. Cez Taliansko ďalej preteká smerom na sever. Vlieva sa do rieky   Marecchia pri meste Torello.

Kategória:Rieky v San Maríne
Kategória:Rieky v Taliansku
Back in Black

***Back in Black*** je album austrálskej hard rockovej skupiny AC/DC z roku 1980. Bol prvým album, ktorý nahral skupina bez zosnulého Bona Scotta. Členovia skupiny uvažovali nad ukončením kariéry po jeho smrti, no nakoniec sa rozhodli pokračovať a angažovať speváka Briana Johnsona.  Ten v sedemdesiatych rokoch 20. storočia pôsobil ako spevák v britskej glamrockovej formácii Geordie. Robert John "Mutt" Lange, ktorý už spolupracoval so skupinou na albume *[[Highway to Hell]]* bol producentom tohto albumu.

Doposiaľ bolo predaných približne 50 miliónov kusov na celom svete, vďaka čomu je to druhý najviac predávaný albumu na svete a najviac predávaný austrálsky album. V roku 2003 bol tento album časopisom *[[Rolling Stone]]* zaradený na 73. miesto zoznamu najlepších albumov všetkých čias.

## Zoznam skladieb
Na albume sa nachádzajú viaceré hity skupiny, vrátane titulnej skladby „Back In Black“, „Hells Bells“ či „You Shook Me All Night Long“.

## Zostava
* Brian Johnson - spev 
* Angus Young - sólová gitara 
* Malcolm Young - rytmická gitara, sprievodný spev 
* Cliff Williams - basová gitara, sprievodný spev
* Phil Rudd - bicie

## Referencie

## Externé odkazy
* Text piesne 

Kategória:Hardrockové hudobné albumy
Kategória:Hudobné albumy z 1980
Kategória:Albumy AC/DC
Angus Young

**Angus McKinnon Young** (* 31. marec 1955) je Austrálsky gitarista a spoluzakladateľ skupiny AC/DC. Young je známy vďaka svojím energickým vystúpeniam na koncertom a nosením uniformy školáka. V rebríčku časopisu *[[Rolling Stone]]* 100 najlepších gitaristov skončil Young na 24. mieste.

Angus Young sa narodil v Glasgow v Škótsku, keď mal osem rokov presťahoval sa s rodinou do Austrálie. Jeho prvou skupinou bola miestna skupina Kantuckee, neskôr hrali pod menom Tantrum. V roku 1973 spolu s bratom Malcolmom založili skupinu AC/DC, ktorá prešla viacerými formáciami a stala sa z nej ikona hard rocku.

## Iné projekty
 

Kategória:Škótski rockoví gitaristi
Kategória:Škótski heavymetaloví gitaristi
Kategória:Škótski bluesoví gitaristi
Kategória:Austrálski rockoví gitaristi
Kategória:Austrálski heavymetaloví gitaristi
Kategória:Austrálski bluesoví gitaristi
Kategória:Členovia skupiny AC/DC
Kategória:Austrálske osobnosti škótskeho pôvodu
Highway Star

**„Highway Star“** je jednou z najslávnejších skladieb od skupiny Deep Purple, ktorá bola vydaná na albume *[[Machine Head (album)|Machine Head]]*. Jej gitarové a organové sóla sa stali inšpiráciou pre nasledujúce hudobné diela mnohých ďalších hudobníkov a hudobných skupín.  Jon Lord vraví, že jeho organové sólo v tejto skladbe je založené na úryvku podobnom Bachovej kompozícii.

## História
Skladba sa zrodila na koncertnom turné v roku 1971 keď sa jeden z reportérov spýtal členov skupiny akým spôsobom komponujú svoju hudbu. Gitarista Ritchie Blackmore vtedy vzal do ruky akustickú gitaru a začal dokola prebrnkávať riff pozostávajúci z jednoduchého "G" počas ktorého ho začal spevák Ian Gillan sprevádzať jednoduchým spevom. Vylepšenú verziu tejto skladby skupina predviedla na vystúpení počas toho istého večera. Táto skladba sa prvýkrát objavila na ich LP ''Machine Head'' z roku 1972. 

Skladba je jednou zo základných hudobných diel, ktoré skupina hráva na každom koncertnom vystúpení a viac rokov bola tou, ktorá ich koncerty otvárala. V súčasnosti sa pieseň „Highway Star“ hráva ako prídavok. 

## Coververzie
Skladba „Highway Star“ je všeobecne považovaná za ranú speedmetalovú kompozíciu. Jej coververzie boli nahrané viacerými skupinami tohto, ale aj iných žánrov.
* Skupina Faith No More hrá minimálne jednu coververziu tejto skladby, ktorú môžeme počuť na druhom disku ich "greatest hits" albume *[[Who Cares a Lot?]]*.
* Projekt X-Cops od GWAR nahrali coververziu tejto skladby s mierne odlišným textom, ktorý bol viac zameraný na tému albumu *[[You Have the Right to Remain Silent...]]* tajto skupiny.
* Metal Church nahrali coveverziu skladbu na ich album *[[Metal Church (album)|Metal Church]]*.
* Austrálska skupina Saffire, hrajúca klasickú gitarovú hudbu, nahrala akustickú verziu skladby „Highway Star“ v pôvodnom tempe na svoj album  *[[Nostalgica]]*  z roku 2004.
* Americká goticko/doom metalová skupina Type O Negative má svoju verziu tejto skladby na svojej najnovšej kompilácii 'Best Of'
* Dream Theater nahrali 13. januára 2006 skladbu spolu s celou svojou verziou klasického koncertného albumu od skupiny Deep Purple, ktorý bol vydaný pod názvom *[[Made in Japan]]*. Album vydal Mike Portnoy ako oficiálny bootleg vo vydavateľstvo Ytse Jam Records.
* Bugotak, skupina z Novosibirska vyrobila vlastnú verziu tejto skladby v burjatskom jazyku a s použitím nástrojov pôvodného obyvateľstva sibírskych oblastí.
* Coververzia skladby „Highway Star“ od Kaleba Jamesa je použitá aj  na jednej úrovni v Nintendo DS videohre nazvanej *[[Elite Beat Agents]]*.
* V *[[The Simpsons|simpsonovskej]]* časti „Viva Ned Flanders“ Homer Simpson mrzačí túto pieseň svojim spevom v ktorom nahrádza slovo "car" slovom "Ned".

## Referencie


## Externé odkazy
* Ukážka skladby „Highway Star“ na YouTube (s japonskými titulkami)

Kategória:Piesne Deep Purple
Kategória:Piesne z 1972
NHL (séria)

***NHL*** (hovorovo označovaná ako **Chel**) je séria profesionálnych simulačných videohier ľadového hokeja, ktoré vyvinula spoločnosť EA Vancouver a každoročne vydáva spoločnosť Electronic Arts pod značkou EA Sports. Hra je vyvíjaná na základe licencie od National Hockey League (NHL), ktorá umožňuje používanie názvov tímov, štadiónov a farieb ligy v hre, a od National Hockey League Players' Association (NHLPA), ktorá umožňuje používanie mien a podobizní hráčov ligy.

## Diely
V hre *[[NHL Hockey]]* od roku 1991 boli herné režimy sezóna a play-off a kvôli licencii sa hra v Európe volala *EA Hockey* a namiesto toho v nej hralo 22 národných tímov. *[[NHLPA Hockey '93]]* nebola k dispozícii bez licencie NHL, takže namiesto názvov a log tímov NHL boli k dispozícii iba mestá. Herné režimy pridané v ''NHL 95'' boli exhibičný, tréningový, rozstrel a možnosť upravovať a vymieňať jednotlivých hráčov v tímoch. Na PC bola *[[NHL 96]]* v 3D s 2D textúrami hráčov, vrátili sa súboje (naposledy v prvých dvoch hrách). *[[NHL 97]]* bola prvým plnohodnotným 3D dielom, pridané boli národné tímy Kanady, USA a Ruska, ďalšie dva tímy obsahujú kompiláciu najlepších európskych hráčov. V *[[NHL 98]]* už bolo zahrnutých 18 národných tímov. V NHL 99 bol pridaný režim kariéry a v NHL 2000 režim turnaja.

## NHL v novom storočí
Verzie 2000 a 2001 priniesli grafické vylepšenia (oproti NHL 99 reálnejšie tváre, vylepšený spôsob hokejových bitiek atď.). Prevratné grafické vylepšenie priniesla verzia 2002. Verzia 2005 mala 2 väčšie novinky: 1.- Nové ligy (Fínsku, Švédsku a Nemeckú) 2.- "Dynasty mód" v ktorom ste mohli "manažovať" svoje mužstvo 16 sezón. Verzia 2006 neponúkla žiadne prevratné vylepšenia. Ďalšie pokračovania na platforme PC už nepriniesli žiadne iné výraznejšie zmeny.

## Módy
*Rýchly zápas
*Sezóna
*Turnaj krajín (od verzie 98)
*Trénerská kariéra (od verzie 2005)
*ON-LINE (od verzie 2000)
*Be a Pro - hra za jedného hráča (od verzie 09)
*Bitka o pohár (od verzie 10)
*Hockey Ultimate Team (od verzie 11)
*NHL Threes (od verzie 18)
*NHL Ones (od verzie 19)

## Referencie


Kategória:Športové počítačové hry
Kategória:Počítačové hry
Kategória:Hry pre PlayStation 3
Kategória:Hry pre Xbox 360
Kategória:Electronic Arts
Vitariánstvo

náhľad|Surová paradajková omáčka s olivami, zelerom, špenátom, vlašskými orechmi na zeleninových cestovinách
**Vitariánstvo** je spôsob stravovania, pri ktorom sa preferuje konzumovanie surových, tepelne neupravených potravín rastlinného pôvodu. Ide o formu  vegánstva, pretože väčšinu potravín tvorí zelenina, ovocie, orechy, obilniny a vylučujú sa potraviny živočíšneho pôvodu. Kombinuje sa tak forma vegánstva a surového stravovania. Dôvodom pre konzumovanie surovej stravy býva názor, že je pre človeka prirodzená a má lepší prospech pre organizmus a zdravie.

**Vitariani**, od slova Vita, čiže život, konzumujú iba surovú (raw food) stravu, bez tepelnej úpravy. Ich jedálniček tvorí prevažne ovocie, zelenina, listy, byliny, semená, orechy, klíčky. 

## Referencie
 

## Externé odkazy
*vitrawian.eu  (stará stránka a fórum vitarian.cz, presunutá na novú adresu)
* www.living-foods.com 

Kategória:Vegetariánstvo
Kategória:Diéty
Gender

**Gender** môže byť:
*v sociológii: ekvivalent pojmu pohlavie ako výraz pre rozdiel medzi mužmi a ženami zo spoločenského, kultúrneho  a psychologického hľadiska, pozri gender (rod)
*v hudbe: indonézsky bicí hudobný nástroj (12 zavesených a spojených kovových platní), pozri gender (hudobný nástroj)
Zoznam geografických článkov/Ü

Tento index bol automaticky vygenerovaný podľa tejto kategorizácie. Obsahuje **4** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## üb
ÜbelbachÜbersbach

## ül
Ülejõe (Anija)Üllő (mesto)

Kategória:Zoznamy geografických článkov
Magyar Államvasutak

[náhľad|[Železničná stanica Budapest Keleti pályaudvar]]
[náhľad|Moderné vlakové súpravy [Desiro spoločnosti MÁV Start v železničnej stanici Esztergom ()]]

**Maďarské štátne železnice** (maďarsky: *Magyar Államvasutak*,  vyslovuje sa [ˈmɒɟɒr ˈaːlːɒɱvɒʃutɒk], formálne **MÁV Magyar Államvasutak Zártkörűen** **Működő Részvénytársaság** (**MÁV Zrt.**) Úplný oficiálny názov spoločnosti je **MÁV-csoport** (), teraz bežne známy ako **MÁV**) je Maďarská národná železničná spoločnosť a MÁV Pályaműködtetési Zrt. je manažérom železničnej infraštruktúry s dcérskymi spoločnosťami MÁV Személyszállítási Zrt. (služby pre cestujúcich) a Utasellátó (palubné stravovanie, Utasellátó je nezávislým riaditeľstvom MÁV Személyszállítási Zrt.).

## Referencie


## Iné projekty

## Externé odkazy
* MÁV - oficiálna stránka
* Mapa železničnej siete Maďarska 

Kategória:Železnica v Maďarsku
Kategória:Železničné spoločnosti
Polskie Koleje Państwowe

right|thumb|Logo PKP
[thumb|[EN77 v meste Sterkowiec]]

**Polskie Koleje Państwowe Spółka Akcyjna** (skr. *PKP (S.A.)*, doslova *Poľské štátne železnice, akciová spoločnosť*) je dominantná spoločnosť v skupine Grupa PKP. PKP SA má 100% kontrolu vo všetkých spoločnostiach Grupy PKP.

## Externé odkazy
* PKP - oficiálna stránka
* Mapa železničnej siete Poľska

## Zdroj

Kategória:Železnica v Poľsku
Kategória:Železničné spoločnosti
Kategória:Podniky v Poľsku
Toshiba

**Toshiba Corporation** (jap. 株式会社 東芝 – *[[Kabušiki gaiša]] Tóšiba*) je japonská medzinárodná konglomerátna spoločnosť so sídlom v Tokiu. Patrí medzi najväčších výrobcov v elektrotechnickom priemysle.

Vznikla v roku 1939 fúziou spoločností *Šibaura Seisakušo* (; založená v roku 1875) a *Tókjó Denki* (založená v roku 1890). Názov Toshiba vznikol z úvodných slabík oboch pôvodných názvov (**To**kyo + **Shiba**ura).

## Pozri aj
* HD DVD

## Iné projekty
 

Kategória:Podniky v Japonsku
Kategória:Výrobcovia polovodičov
Monte Titano

**Monte Titano** je najvyšší vrch v San Maríne, nachádza sa v pohorí Apeniny. Jeho nadmorská výška je 749 m n. m., vrch sa nachádza južne od hlavného mesta.

Podľa legendy, Svätý Marínius založil mesto San Maríno na vápencovej hore. Táto hora má tri vrcholy, na každom je jedna z Troch veží San Marína.

## Iné projekty

Kategória:Geografia San Marína
Kategória:Najvyššie vrchy štátov
Triesen

**Triesen** je tretia najväčšia obec v Lichtenštajnsku. V meste nájdeme niekoľko kostolov z 15 storočia. Mesto má 4 502 obyvateľov (2003).

Kategória:Obce v Lichtenštajnsku
Balzers

**Balzers** je obec v Lichtenštajnsku. Obec má 4 420 obyvateľov (2005). Obec stojí pri rieke Rýn.

## Dejiny
Prvá písomná zmienka pochádza z roku 842. Obec sa skladá z dvoch častí: Palazoles a Meilis.

Kategória:Obce v Lichtenštajnsku
Zvolen (rozlišovacia stránka)

**Zvolen** môže byť:

*mesto na Slovensku, pozri Zvolen
*okres na Slovensku, pozri Zvolen (okres)
*bývalý komitát, stolica a župa, pozri Zvolenská župa
*Zvolenský hrad
*vrch vo Veľkej Fatre, pozri Zvolen (vrch vo Veľkej Fatre)
*geomorfologický podcelok Veľkej Fatry, pozri Zvolen (geomorfologický podcelok)
*chránené územie, pozri Zvolen (územie európskeho významu)
Eschen

**Eschen** je obec v Lichtenštajnsku. Počet obyvateľov je 4 012 (2005) a jeho katastrálne územie je veľké 10,3 km². 

## Externý odkaz
* oficiálna stránka mesta

Kategória:Obce v Lichtenštajnsku
Monte San Cristoforo

**Monte San Cristoforo** je vrch v San Maríne. Nachádza sa medzi kastelmi (obcami) Fiorentino a Montegiardino. Vrch sa nachádza v nadmorskej výške 534 m n. m.

Kategória:Geografia San Marína
Frutariánstvo

[náhľad|[Ovocie|Ovocný stánok v Barcelone v Španielsku]]

**Frutariánstvo** je forma vegánstva, pri ktorej sa konzumujú výlučne iba plody rastlín. Plodmi frutariáni označujú reprodukčné časti rastlín, ktoré obsahujú šťavňatú dužinu. Frutariáni konzumujú ovocie, orechy a semená zeleninu, obilniny a žiadne živočíšne produkty.

## Referencie

## Externé odkazy
* Odkazy na anglické stránky o frutariánstve  
* Fruitariánstvo: pre a proti  

Kategória:Vegetariánstvo
Kategória:Diéty
Gamprin

**Gamprin** je obec v Lichtenštajnsku. Má 1 463 obyvateľov (2006). V meste je postavený kostol sv. Márie z roku 1481. 

Kategória:Obce v Lichtenštajnsku
Choluteca

**Choluteca** môže byť:

* mesto v Hondurase, pozri Choluteca (mesto) 
* department v Hondurase, pozri Choluteca (department) 
* rieka v Hondurase, pozri Choluteca (rieka)
Džamáhíríja

**Džamáhíríja** alebo po slovensky aj **džamahírija** alebo **všeľudový štát** ( = doslova: štát/republika ľudových más) je arabské slovo, novotvar, ktorý zaviedol Muammar al-Kaddáfí v prvom diele *Zelenej knihy*, vydanom v roku 1976. 

Slovo *džamáhíríja* bolo odvodené z *džumhúríja*, ktoré sa prekladá ako republika, ale s výmenou slova *džumhúr* – *ľud* za množné číslo *džamáhír* – *ľudové masy*.

Jediným štátom na svete, ktorý sa označoval ako džamáhíríja, bola Líbya. Štátne usporiadanie bolo alternatívou k socialistickému a kapitalistickému modelu a nejde ani o republiku, ani o monarchiu. Podľa Zelenej knihy je džamáhíríja štát založený na priamej demokracii bez politických strán, riadený jeho ľudom cez miestne rady. Väčšina pozorovateľov však považovalo faktické štátne zriadenie za vojenskú diktatúru, ktorú ovládal plukovník Kaddáfí.

## Poznámky


Kategória:Líbya
Kategória:Arabské výrazy
Choluteca (mesto)

**Choluteca** je mesto na juhu Hondurasu, ktoré je sídlom rovnomenného departmentu. Leží na brehu rovnomennej rieky a blízko hranice s Nikaraguou, v nadmorskej výške 47 m. Sídlo bolo založené v roku 1522 ako **Villa de Jérez de Choluteca**. Titul mesta dostalo až v roku 1845. Poľnohospodárstvo je priamo alebo nepriamo zdrojom obživy väčšiny obyvateľov mesta. Mesto má najlepšie zachované centrum s koloniálnou architektúrou v Hondurase.

Kategória:Mestá v Hondurase
Trenčín (rozlišovacia stránka)

**Trenčín** môže byť:

*krajské mesto na Slovensku, pozri Trenčín
*okres na Slovensku, pozri Trenčín (okres)
*Trenčiansky kraj
*Trenčiansky samosprávny kraj
*Trenčianska župa
*Trenčiansky hrad
Cristóbal de Olid

**Cristóbal de Olid** (* 1487, Zaragoza, Španielsko – † 1524, Naco, Honduras) bol španielsky vojak a objaviteľ.

Od roku 1515 slúžil na Kube pod velením Diega Velázqueza. V roku 1519 sprevádzal Hernanda Cortésa, dobyvateľa Mexika. Podieľal sa na dobytí Tenochtitlánu a následne sa oženil s aztéckou princeznou, sestrou Moctezumu II.

V roku 1522 dobyl územie dnešného mexického štátu Michoacán a o rok neskôr velil námornej expedícii do Hondurasu. Spojil sa opäť s Diegom Velázquezom, nepriateľom Hernána Cortésa, ktorý mu zato sľúbil, že ho vymenuje za guvernéra Hondurasu. Tu založil mesto *Triunfo de la Cruz*. Cortésova reakcia netrvala dlho. Poslal trestnú výpravu, ktorá ho zajala, odsúdila a popravila v Nacu v Hondurase.

Kategória:Dejiny Mexika
Kategória:Dejiny Hondurasu
Kategória:Dejiny Španielska
Kategória:Narodenia v 1487
Kategória:Úmrtia v 1524
Kategória:Španielski objavitelia
Kategória:Osobnosti zo Zaragozy
Kaplnka svätej Rozálie (Bratislava)

**Kaplnka svätej Rozálie** je národná kultúrna pamiatka, ktorá sa nachádza v bratislavskej mestskej časti Lamač na Rozálskej ulici. Za národnú kultúrnu pamiatku bol objekt vyhlásený 23. októbra 1963.

## História
Kostol sv. Rozálie bol postavený v rokoch 15681569 v renesančnom štýle. Kaplnku dalo postaviť mesto Bratislava v rokoch 16801682 ako pamiatku na veľkú morovú epidémiu, ktorá v rokoch 16781679 sužovala mesto. Financie použité na jej výstavbu pochádzali z verejnej zbierky mešťanov. Postavená je v barokovom štýle.

Prestavovaná nebola, v priebehu storočí absolvovala iba drobné opravy, ktoré požaduje v priebehu času každá budova. Prvá z takýchto opráv sa uskutočnila v roku 1782, ďalšia v roku 1904 a počas nej sa vymenila strecha kaplnky. V roku 1944 sa uskutočnila ďalšia z väčších opráv kaplnky, v rámci ktorej sa opravovali najmä škody spôsobené bleskom, ktorý budovu zasiahol ešte pred prvou svetovou vojnou. Blesk vtedy poškodil kríž a aj vnútro budovy.

## Patrocínium
Kaplnka je zasvätená svätej Rozálii, ktorá je patrónkou a ochrankyňou proti moru. Narodila sa v bohatej kniežacej rodine, no ako dospelá opustila rodinné sídlo a žila pustovníckym životom. Zomrela 4. septembra 1160. Rozália je ideálom sebaovládania a symbolom zápasu ducha proti pôžitkárstvu. Často sa vyobrazuje ako spiaca v jaskyni obklopená rozkvitnutými ružami.

## Zvyky
Počas storočí sa každoročne na sviatok sv. Rozálie (t.j. 4. septembra) konali ku kaplnke púte. V priebehu 2. svetovej vojny však zvyk zanikol. V súčasnosti sa v tento deň konajú hody a slúži sa slávnostná svätá omša.

## Referencie


## Iné projekty

Rozália
Kategória:Lamač
Kategória:Kaplnky na Slovensku
Bratislava
Kategória:Architektúra z 1682
Bratislava - Lamač
Agustín de Iturbide

**Agustín de Iturbide**, celým menom **Agustín Cosme Damián de Iturbide y Arámburu** (* 27. september 1783, Morelia, Mexiko - †19. júl 1824, Padilla) bol mexický vojak a politik. 

Počas prvej fázy vojny o nezávislosť Mexika bojoval proti mexickým povstalcom v španielskej kráľovskej armáde. Neskôr, pod vplyvom liberálnych reforiem v Španielsku dohodol s Vicentem Guerrerom, ktorý viedol časť povstalcov, nezávislosť Mexika. 21. júla 1822 bol korunovaný ako **Agustín I.**, hlava tzv. Prvej mexickej ríše, ale neskôr ho zbavila moci republikánska vzbura. Abdikoval 19. marca 1823. Po krátkom exile v Európe sa vrátil do Mexika, kde bol odsúdený na smrť a zastrelený.

## Iné projekty
 

## Externé odkazy
* Casa Imperial  

Kategória:Dejiny Mexika
Kategória:Vládcovia Mexika
Kategória:Popravení politici
Tiburcio Carías Andino

**Tiburcio Carías Andino** (* 15. marec 1876, Tegucigalpa, Honduras – † 23. december 1969, tamže) bol prezident Hondurasu od roku 1932 do roku 1949, čo bol najdlhší nepretržitý mandát v dejinách tejto krajiny.

Nastúpil do úradu ako zvolený prezident. Čoskoro potlačil v zárodku vojenský prevrat organizovaný liberálmi, ktorí sa nevedeli zmieriť s porážkou svojho kandidáta vo voľbách. Odvtedy sa jeho vláda vyznačovala posilňovaním armády. Je považovaný za zakladateľa honduraského vojenského letectva.

Značné úsilie venoval aj výstavbe ciest. Získal si dôveru podnikateľov. Za jeho vlády bol napriek spočiatku zlej hospodárskej situácii splatený štátny dlh, ktorý vznikol už za jeho predchodcov. Bol odporcom štrajkov a zakázal miestnu komunistickú stranu. Nikdy však nezakázal Liberálnu stranu, ktorá sa usilovala o jeho zvrhnutie aj v roku 1935. Reakciou na tento pokus bolo nastolenie cenzúry v tlači.

Všetky tieto opatrenia spôsobovali postupný rast vplyvu jeho Národnej strany, ktorá mala väčšinu poslaneckých mandátov a stala sa najlepšie organizovanou politickou silou v krajine. Pri moci sa udržal aj tým, že dosiahol zmenu ústavy, ktorá dovtedy zakazovala opätovné zvolenie prezidenta. 

Úzko spolupracoval s generálom Jorge Ubicom, ktorý vládol v Guatemale. Vzťahy s Anastasiom Somozom v Nikarague boli horšie kvôli pohraničným sporom, avšak počas 30. a 40. rokov 20. storočia neprerástli ani raz do otvoreného konfliktu. 

V roku 1949 pod tlakom domácej opozície a zvonku vypísal prezidentské voľby, ktorých sa nezúčastnil. 

Kategória:Honduraskí politici
Kategória:Prezidenti Hondurasu
Kategória:Osobnosti z Tegucigalpy
Silové napätie

**Silové napätie** môže byť:
* na povrchu kvapalín: povrchové napätie
* v reológii: silové napätie v hmote, špecificky:
** v mechanike tuhých látok: mechanické napätie
** v mechanike tekutých látok: napätie v tekutine
Girls Aloud

**Girls Aloud** je britská dievčenská skupina, ktorá vznikla v show talentov ITV1  *Popstars: The Rivals* v roku 2002. Skupinu tvoria Cheryl Cole (alias Tweedy), Nadine Coyle, Sarah Harding, Nicola Roberts a Kimberley Walsh. Ich pieseň Here we go sa stala tématickou zvučkou seriálu Totally Spies- Špiónky.

## Tvorba
Po trojročnej prestávke sa vrátili na scénu koncom roka 2012 so singlom *Something New*, ktorý sa stal aj oficiálnou pesničkou charitatívneho galavečera *Children in need*. Ďalej nahrali aj ďalší song *Beautiful Cause You Love Me*, ktorý tiež vyšiel v roku 2012.

## Diskografia
*2003 – *[[Sound of the Underground (album)|Sound of the Underground]]*
*2004 – *[[What Will The Neighbours Say?]]*
*2005 – *[[Chemistry (album)|Chemistry]]*
*2006 – *[[Sound of Girls Aloud]] - Greatest Hits*
*2007 – *[[Tangled Up]]*
*2008 – *[[Out of Control]]*

## Iné projekty
 

## Externé odkazy
*Oficiálna stránka skupiny
* 

## Zdroj
* 


Kategória:Britské hudobné skupiny
Teratogén

**Teratogén** je fyzikálny alebo chemický faktor prostredia (napr. chemická látka, žiarenie atď.), ktorý vyvoláva vznik malformácie, vrodenej poruchy či narušenie vývoja určitého orgánu alebo celého organizmu počas embryonálneho či fetálneho vývoja plodu. 

Teratogén môže vyvolať potrat alebo poškodenie plodu. Niektoré teratogény pôsobia predovšetkým na jeden orgánový systém (ide napr. o neurotropizmus či kardiotropizmus), iné postihujú celý organizmus. Tieto vývojové poruchy postihujú stavbu jednotlivých orgánov, ich funkciu a/alebo rast. 

Skúmaním vývojových porúch sa zaoberá veda teratológia (z gréckeho *τέρας* (genitív *τέρατος*), vo význame netvor a *λόγος*, slovo).

## Niektoré dokázané ľudské teratogény
* **Metabolická nevyrovnanosť:**
alkoholizmus, diabetes, nedostatok kyseliny listovej, fenylketonúria, reumatologické ochorenia...

* **Lieky a chemikálie:**
cytostatiká, niektoré antiepileptiká, ťažké kovy, enalapril, tetracyklíny, talidomid, polychlórované bifenyly, dioxíny, herbicídy, kokaín, alkohol, organické zlúčeniny ortuti... 

* **Infekcie:**
vírus rubeoly, herpes vírus, cytomegalovírus, syfilis, toxoplazmóza, listéria...

* **Ionizujúce žiarenie:**
jadrové zbrane, rádioizotopy, rádioterapia...

## Iné projekty

Kategória:Embryológia
Fukutoku-Okanoba

**Fukutoku-Okanoba** je názov aktívneho podmorského vulkánu, nachádzajúceho sa asi  severovýchodne od ostrova Minami-Iótó v Pacifiku. Fukutoku-Okanoba je pomerne aktívny vulkán, len v 20. storočí bolo zaznamenaných niekoľko desiatok erupcií. Počas erupcií došlo niekedy aj k vzniku malých ostrovčekov (prvý v roku 1904 -*Šin-Iótó*, posledný v roku 1986). Prevažne trachyandezitový vulkán Fukutoku-Okanoba je geochemicky podobný vzdialenejšiemu ostrovu Iótó.

## Externé odkazy
* www.volcano.si.edu  - Fukutoku-Okanoba na Global Volcanism Program 

Kategória:Sopky Japonska
Kategória:Aktívne sopky
Kategória:Podmorské sopky
Minami-Hijoši

**Minami-Hijoši** je aktívny podmorský vulkanický komplex, nachádzajúci sa v Pacifiku. Komplex je najjužnejší z reťaze mladých podmorských sopiek v oblasti a je aj jediný aktívny (posledná erupcia v roku 1975). Vrchol trachyandezitového vulkánu leží len 30&nbsp;m pod hladinou mora.

## Externé odkazy
* www.volcano.si.edu - Minami-Hijoši na Global Volcanism Program 

Kategória:Sopky Japonska
Kategória:Podmorské sopky
Austria felix, nube!

**Austria felix, nube!**, *Šťastné Rakúsko, žeň sa!* (skrátené motto z *Bella gerant alii, tu felix Austria, nube! – Vojny nech vedú iní, ty, šťastné Rakúsko, sa žeň!)*, bolo heslo Habsburgovcov chrakterizujúce ich sobášnu politiku od kráľa Rudolfa I. po cisára Maximiliána II.

V klasických genealogických záznamoch je zaznamenaných šesť sobášov, vďaka ktorým Habsburgovci rozšírili svoje dŕžavy: 
* 1282 sobáš Albrechta I. s Alžbetou, dedičkou Štajerska,
* 1324 sobáš Albrechta II. s Janou, dedičkou Pfirtu,
* 1422 sobáš Albrechta s Alžbetou Luxemburskou, dedičkou českého a uhorského trónu,
* 1477 sobáš Maximiliána I. s Máriou, dedičkou burgundských dŕžav,
* 1496 sobáš Filipa I. s infantkou Janou Kastílskou, dedičkou španielskej ríše
* 1521 sobáš Ferdinanda I. s Annou Jagelovskou, dedičkou Čiech a Uhorska.

Aj vďaka týmto sobášom sa Habsburgovci stali jedným z európskych hegemónov 15. až 19. storočia.

Kategória:Dejiny Rakúska
Kategória:Habsburgovci
Nikkó (sopka)

**Nikkó** je názov v súčasnosti neaktívneho podmorského vulkánu, nachádzajúceho sa v Tichom oceáne. Základňa sopky sa nachádza v hĺbke približne 3&nbsp;km, vrchol je 391&nbsp;m pod hladinou mora. Vrchol prevažne bazaltovo-andezitového vulkánu tvorí kaldera s priemerom 3&nbsp;km. Hydrotermálnu aktivitu vykazuje kráter, nachádzajúci sa na severozápadnom okraji kaldery.

## Iné projekty
.

## Externé odkazy
* www.volcano.si.edu  - Nikkó na Global Volcanism Program 

Kategória:Sopky Japonska
Ruggell

**Ruggell** je obec v Lichtenštajnsku. Počet obyvateľov je 1 870 (2001, jeho katastrálne územie je 7,4 km². Nachádza sa v nadmorskej výške 433 m n. m. V obci sa nachádza stredoveký kostol sv.Fridolína. Obec je postavená pri rieke Rýn. Obec susedí s Rakúskom a Švajčiarskom. 

## Odkazy
Stránka mesta 

Kategória:Obce v Lichtenštajnsku
Schaan

**Schaan** je najväčšia obec v Lichtenštajnsku. Má 5806 obyvateľov (2005), jeho katastrálne územie je 26.8 km². Mesto leží v nadmorskej výške 450 m n. m. Prvá písomná zmienka je z roku 850.

## Odkazy
* Mestská stránka 

Kategória:Obce v Lichtenštajnsku
Nicolas Poussin

**Nicolas Poussin** (* 15. jún 1594, Les Andelys, Francúzske kráľovstvo – † 19. november 1665, Rím, Pápežský štát) bol francúzsky maliar a typický predstaviteľ francúzskeho umenia. 

Väčšinu života strávil v Ríme, kde sa špecializoval na historické maľby zobrazujúce scény z Biblie, antiky a mytológie. Jeho prvé práce sú charakterizované zmyselnosťou a farebnosťou. Jeho práca ovplyvnila viacerých významných maliarov, vrátane Jacques-Louisa Davida a Paula Cézanna.

## Fotogaléria

Image:Poussin - Nymphes satyres.jpg|*Nymfa a satyr*, ca 1627, (Národná galéria (Londýn))
Image:La Peste d'Asdod - Nicolas Poussin - Musée du Louvre Peintures INV 7276 ; MR 2312.jpg|*Mor v Ashdod*, 1630, olejomaľba na plátne, 148 x 198 cm, (Louvre)
Image:Nicolas Poussin - La Continence de Scipion.jpg|*Scipiova zdržanlivosť*, 1640, olejomaľba na plátne, 116 x 150 cm, (Puškinovo múzeum)


## Iné projekty

Kategória:Narodenia v 1594
Kategória:Úmrtia v 1665
Kategória:Francúzski maliari
Sedlo pod Hnilickou Kýčerou

**Sedlo pod Hnilickou Kýčerou** () je horské sedlo v hlavnom hrebeni Lúčanskej Malej Fatry. Je križovatkou turistických chodníkov a lokalitou prechádza Medzinárodná diaľková turistická trasa E3.

15. novembra 1944 po bojoch s nacistami v sedle zomrel komunistický funkcionár a politruk partizánskej skupiny Ľudovít Rauch.

## Poloha
Sedlo sa nachádza v južnej polovici Malej Fatry, v geomorfologickom podcelku Lúčanská Malá Fatra a časti Kýčery. Leží medzi vrchmi Úplaz () a Hnilická Kýčera () a celá oblasť je pokrytá lesným porastom.

Nachádza sa v Žilinskom kraji, na hranici okresov Žilina a Martin a zasahuje na katastrálne územie mesta Rajec a obce Kláštor pod Znievom. Severozápadné svahy odvodňuje Porubský potok do Rajčanky, voda z juhovýchodných častí odteká Slovianskym potokom do rieky Turiec.

## Turizmus
Nachádza sa pod Hnilickou Kýčerou (), ktorá je výborným vyhliadkovým bodom. Zostup z vrcholu do sedla patrí medzi najstrmšie v celej Lúčanskej Malej Fatre a hlavne v období dažďov je ťažko priechodný. V sedle je križovatka značených turistických trás a pekný drevený kríž. Niekoľko desiatok metrov od kríža po zelenej značke smerom do Rajca je upravený prameň pitnej vody. Sedlo je vyhľadávaným bivakovacím miestom, pretože sa nachádza približne v polovici hrebeňa tejto časti Malej Fatry. 

## Prístup
* po  červenej turistickej značke hlavným hrebeňom (Medzinárodná diaľková turistická trasa E3): 
** od severu z Veľkej lúky cez Hnilickú Kýčeru
** od juhu z Vríčanského sedla cez Skalky a Úplaz
* po  zelenej turistickej značke:
** od severozápadu z Rajca cez Kamennú Porubu a Porubskú dolinu
** od juhovýchodu z Valče cez Sloviansku dolinu
* po  žltej turistickej trase z Ďurčinej cez Úplaz

## Referencie

## Pozri aj
* Malá Fatra
* Lúčanská Fatra
* Kýčery

## Externé odkazy
* Poloha na turistickej mape

Kategória:Sedlá v Lúčanskej Fatre
Kategória:Sedlá Malej Fatry
Kategória:Kláštor pod Znievom
Kategória:Rajec
Kategória:Geografia okresu Žilina
Kategória:Geografia okresu Martin
Harriet Tubmanová

**Harriet Tubmanová** rodená **Araminta Ross** (* asi 1820 – † 10. marec 1913) bola afroamerická abolicionistka a filantropka. 

Bola nevoľníčkou a utiekla z otroctva, aby sa pred Americkou občianskou vojnou stala vedúcou osobnosťou oslobodzovacieho hnutia. Viedla stovky nevoľníkov z Juhu k oslobodeniu na Severe pomocou tzv. „*Podzemnej železnice*“ (z ), čo bolo metaforické označenie pre systém bezpečných úkrytov a ciest s podporou protiotrokárskych sympatizantov.

## Iné projekty
 

## Externé odkazy
* Harriet Tubmanová
* Harriet Tubmanová: Online Resources, Library of Congress 

## Zdroj
* 

Kategória:Úmrtia v 1913
Kategória:Osobnosti USA
Kategória:Humanisti USA
Kategória:Filantropi
Kategória:Otroci
Kategória:Abolicionisti
Kategória:Ľudia s epilepsiou
Liptovské múzeum

**Liptovské múzeum** v Ružomberku je od roku 2002 príspevkovou organizáciou Žilinského samosprávneho kraja. 

Sídli na Námestí Š. N. Hýroša č. 10 v budove, ktorá bola postavená v rokoch 19351937 (architektmi boli Július Lehocký a Ján Štefanec). Základný kameň budovy múzea posvätil kňaz Andrej Hlinka. 

Prvé múzeum bola ale zriadené už v roku 1913 vďaka aktivitám *Liptovskej muzeálnej spoločnosti* v Ružomberku, ktorá vznikla v roku 1912 (zanikla v roku 1921). Riaditeľom múzea je v súčasnosti (september 2025) Martin Hromada, PhD. 

Nachádzajú sa v ňom výstavy zobrazujúce rôzne aspekty liptovského regiónu (história, flóra, fauna) a taktiež sa tu konajú pravidelné umelecké výstavy, ako napríklad *Strom* alebo *Fotofórum*.

## Ostatné objekty v správe múzea
* Národopisné a ovčiarske múzeum Liptovský Hrádok - sídli v budove Soľného úradu z roku 1770 (národná kultúrna pamiatka); expozície: modrotlač v Liptove, galéria paličkovanej čipky, pastierstvo a ovčiarstvo.
* Múzeum Čierny orol - sídli v budove bývalého hostinca (národná kultúrna pamiatka)
* Múzeum liptovskej dediny v Pribyline
* Národopisné múzeum Liptovský Hrádok - expozícia baníctva a hutníctva v lokalite "Maša"; objekty *Klopačka* a *Vážnica* prezentujú hornoliptovské baníctvo a hutníctvo.
* Banícky dom Vyšná Boca
* Archeologické múzeum v prírode NKP Liptovská Mara - Havránok
* expozícia na v pôvodnej veži kostola Panny Márie z Liptovskej Mary
* Hrad Likava – expozícia v Huňadyho veži
* Roľnícky dom Vlkolínec
* Kostol Všetkých svätých v Ludrovej – gotický kostol z 13. storočia so vzácnymi freskami

## Referencie

## Literatúra
* DZURIAK, Karol (zost.) a kol.: *Stovka Liptovského múzea v Ružomberku.* Ružomberok : Liptovské múzeum, 2013, 143 s. ISBN 978-80-970094-9-6

## Iné projekty

## Externé odkazy
* Oficiálna stránka múzea


Kategória:Múzeá na Slovensku
Kategória:Kultúra v Ružomberku
Kategória:Príspevkové organizácie na Slovensku
Kategória:Organizácie v zriaďovateľskej pôsobnosti Žilinského samosprávneho kraja
Kategória:Organizácie založené v 1913
Kategória:Múzeá v Žilinskom kraji
Planken

**Planken** je najmenšia obec v Lichtenštajnsku. Má 366 (v r. 2005) obyvateľov.

## Odkazy
Stránka mesta)

Kategória:Obce v Lichtenštajnsku
Mauren

**Mauren** je obec v Lichtenštajnsku. Má  okolo 3 700 (z eng. wkiki.) obyvateľov. Prvá písomná zmienka pochádza z roku 1178 (mesto sa volalo *Muron*).

Kategória:Obce v Lichtenštajnsku
Moravany

**Moravany** môže byť:
*obec na Slovensku:
** Moravany (okres Michalovce)
** skrátene Moravany nad Váhom
*obec v Česku:
** Moravany (okres Brno-venkov)
** Moravany (okres Hodonín)
** Moravany (okres Pardubice)
Eluveitie

**Eluveitie** je švajčiarska hudobná skupina založená v roku 2002, hrajúca kombináciu melodického death metalu s keltským folkom. Skupina používa množstvo rôznych tradičných nástrojov ako gajdy, flauty, rôzne píšťalky, husle, atď. Niektoré piesne sú spievané v galskom jazyku. Skupina hrala zatiaľ na Slovensku sedem krát , a to 28.2. 2010 v Bratislave, 5.7.2011 v Košiciach, 10.8. 2012 v Snine , 23. 3. 2013 v Bratislave a 11.12.2014 v Bratislave. 21.8. 2015 Banská Bystrica a 18.6.2022 v Prešove.

## Členovia kapely
### Súčasná zostava
* Päde Kistler – gajdy, flauta, píšťaly,
*Michalina Malisz - hurdy gurdy

* Siméon Koch – gitara
* Christian Chrigel Glanzmann – vokály, mandolína, píšťaly, akustická gitara
* Shir-Ran Yinon –  husle, vokály
* Kay Brem – basgitara
* Nicole Ansperger - husle
* Fabienne Erni – vokály

### Bývalí členovia
* Linda Suter
* Meri Tadic
* Sarah Kiener
* Dani Fürer
* Dide Marfurt
* Beni Eluveitie
* Sevi Binder
* Sevan Kirder
* Rafi Kirder
* Merlin Sutter – bicie
* Ivo Henzi – gitara
* Anna Murphy – ninera, flauta, vokály

## Diskografia
### Oficiálne albumy
* 2006 – *[[Spirit (album Eluveitie)|Spirit]]*
* 2008 – *[[Slania]]*
* 2009 – *[[Evocation I – The Arcane Dominion]]*
* 2010 – *[[Everything Remains (as it never was)]]*
* 2012 – *[[Helvetios]]*
* 2014 - Origins

### Demá a EP
* 2003 – *Vên* (demo)
* 2004 – *Vên* (EP, reedícia z roku 2003)

### Živé albumy
* 2008 – *Live at Metalcamp*

## Iné projekty
.

## Externé odkazy
* www.eluveitie.ch – oficiálna stránka skupiny
* www.metal-archives.com – Eluveitie na Encyclopaedia Metallum

Kategória:Hudobné skupiny z 2002
Kategória:Folkmetalové hudobné skupiny
Kategória:Švajčiarske deathmetalové hudobné skupiny
Blyde River Canyon

**Blyde River Canyon** (doslova *Kaňon rieky Blyde*) je jedinečný prírodný úkaz na severnej strane Dračích vrchov v provincii Mpumalanga v Južnej Afrike. Je dlhý 26 kilometerov a hlboký 800 metrov. Tvoria ho pieskovce. Je to tretí najväčší kaňon na svete, po Grand Canyon v USA a Fish River Canyon v Namíbii.


Image:Blyde River Canyon, South Africa 1.JPG|Kaňon rieky Blyde - Blyde River Canyon
Image:Blyde River Canyon, South Africa 2.JPG|Kaňon rieky Blyde - Blyde River Canyon
Image:God's Window, South Africa.jpg|Božie okno - God's Window 
Image:Bourke's Luck Potholes.jpg|Bourke's Luck Potholes


Kategória:Kaňony
Kategória:Geografia Južnej Afriky
Hippias (tyran)

**Hippias** alebo **Hippiás** († 490 pred Kr.) bol aténsky politik, syn tyrana Peisistrata.

Keď v roku 547 pred Kr. zomrel aténsky tyran Peisistratos, k moci sa dostali jeho dvaja synovia Hipparchos a Hippias. Ak sa politika ich otca hodnotí kladne, vláda oboch synov sa zvrhla. Proti sa postavila skupina aténskych politikov a medzi nimi predovšetkým Harmodios a Aristogeitón (tzv. tyranobijci). V roku 514 pred Kr. bol Hipparchos zabitý a Hippias pritvrdil svoju politiku. V roku 510 pred Kr. sa v Aténach zdvihla vlna odporu voči jeho politike v čele s Kleisthenom, budúcim ústavodarcom Atén. Hippias bol z Atén vyhnaný aj za pomoci Sparťanov. Rok 510 pred Kr. sa považuje za koniec tyranidy a začiatok demokratickej ústavy v Aténach. Tento dátum prevzali pravdepodobne aj Rimania a používali ho ako dátum, kedy boli z Ríma vyhnaní Tarquiniovci a zrušené kráľovstvo.

Hippias ušiel do Perzie k tamojšiemu kráľovi, ktorý ho podporoval pri pokusoch o návrat, ale Hippias sa už do Atén nevrátil. Zomrel vo vyhnanstve v roku 490 pred Kr.

Kategória:Politici starovekého Grécka
Kategória:Grécki politici
Kategória:Diktátori
Dračie vrchy

**Dračie vrchy** () je najvyššie pohorie Južnej Afriky s najvyšším vrcholom Thabana Ntlenyana 3 482&nbsp;m. V jazyku Zulu *uKhahlamba* („bariéra oštepov“) a v jazyku Sesoto *Maluti*. Od obdobia rokov 1997/98 sa pohorie stalo súčasťou národného parku, ktorý bol v roku 2000 zapísaný do zoznamu svetového dedičstva UNESCO.

Pohorie je charakterizované početnými roklinami, hrebeňmi, jaskyňami, prevismi, vrcholkami a z toho vyplýva aj jeho pomenovanie. Bolo vytvorené počas Jury pred 180 miliónmi rokov, keď bola v tejto oblasti rozšírená sopečná činnosť. Geologicky je pohorie podobné masívu Sämen v Etiópii. Dračie vrchy sa rozprestierajú pozdĺž juhovýchodného pobrežia Južnej Afriky a sú rozčlenené na severnú, centrálnu a južnú časť.

Medzi zaujímavé útvary patrí najmä druhý najvyšší vodopád na svete Tugela Falls (948&nbsp;m) alebo viaceré národné parky a prírodné rezervácie.

## Referencie

## Iné projekty

Kategória:Pohoria v Južnej Afrike
Kategória:Geografia Lesotha
Kategória:Lokality Svetového dedičstva v Južnej Afrike
Zoznam riek v Južnej Afrike

Toto je zoznam **riek [[Južná Afrika|Južnej Afriky]]**:

## Galéria

Súbor:SouthAfricaOMC.png|Riečna sieť Južnej Afriky
Súbor:StLuciaWetland L7 07may01.jpg|Mzinene, rieka Hluhluwe, Nyalazi a riekaMfolozi 
Súbor:Makuleke2.JPG|Luvuvhu River v Lanner Gorge, Makuleke
Súbor:Lapalalariverdown.jpg|Rieka Lephalala, Waterberg
Súbor:Groot River.jpg|Grootrivier v Nature's Valley
Súbor:Tsitsikamma Park.JPG|Ústie rieky Storms, Národný park Tsitsikamma
Súbor:Keurbooms.jpg|Ústie rieky Keurbooms, Plettenberg Bay
Súbor:Howick falls3.jpg|Ústie rieky Mngeni pri vopopádoch Howick
Súbor:Visrivier.jpg|Rieka Fish vo Východnom Kapsku
Súbor:Upington.jpg|Rieka Orange v Upingtone,  Severné Kapsko
Súbor:Amphitheatre Drakensberg.jpg|Rieka Tugela
Súbor:Outeniqua Choo Tjoe.JPG|Most na rieke Kaaimans, Wilderness, Západné Kapsko
KwaZulu-Natal

**KwaZulu-Natal** (), často skracované na „**KZN**“, je provincia vo východnej časti Južnej Afriky. KwaZulu Natal sa delí na 11 okresov. Hlavným mestom provincie je Pietermaritzburg. Dominantným jazykom je zuluština.

## Referencie

## Iné projekty


Kategória:Provincie v Južnej Afrike
Banjarci

**Banjarci** alebo **Bandžarci** alebo **Bandžárci** sú jeden z pôvodných národov južného Kalimantanu, Indonézii, kde žijú v zmiešaných komunitách spolu s Dajakmi, Malajcami a Jávčanmi. Hovoria banjarsky, indonézsky a malajsky.


Kategória:Etniká, národy a národnosti
Hospic

náhľad|Hospic sv. Tomáša v Cantenbury.
**Hospic** je zdravotnícke zariadenie pre dlhodobo chorých a zomierajúcich ľudí, v ktorom je kladený dôraz na rešpektovanie ľudskej dôstojnosti a na to, aby človek nebol v ťažkej chvíli sám a aby netrpel neznesiteľnou bolesťou. 

## Charakteristika
Hospic môže byť rezidenčné zariadenie (oddelenie v nemocnici resp. samostatné zariadenie), môže poskytovať svoje služby ambulantne (ambulancia, denný alebo nočný stacionár) alebo v teréne, priamo v domácnostiach klientov (domáci resp. mobilný hospic). Pracujú v ňom lekári, zdravotné sestry, fyzioterapeuti, rehabilitační pracovníci, sanitári (spolu zdravotnícky personál), ale aj psychológovia, sociálni pracovníci, špeciálni a liečební pedagógovia a dobrovoľníci. Často bývajú súčasťou tímu aj duchovní rôznych vierovyznaní. Na Slovensku sa táto forma starostlivosti rozvíja.

## Iné projekty

## Externé odkazy
* Hospice.sk 
* Hospice.cz 
* Ahaps.eu - Asociácia hospicovej a paliatívnej starostlivosti

Kategória:Sociálna práca
Kategória:Medicína
Kategória:Paliatívna medicína
Koloman Sokol

**Koloman Sokol** (* 12. december 1902, Liptovský Mikuláš - † 13. január 2003, Tucson, Arizona, USA) bol jeden z najvýznamnejších predstaviteľov slovenského výtvarného umenia. Je zakladateľom slovenskej i mexickej grafiky, autorom ilustrácií.

## Život
Po neľahkom detstve, kedy ho opustila matka, sa ho ujal strýko. Zoznámil sa s doktorom Mathém, vďaka ktorému začal študovať na súkromnej škole Eugena Króna v Košiciach. Tu sa po prvýkrát stretol s výtvarným umením. Neskôr študoval na súkromnej škole Gustáva Mallého v Bratislave. Výtvarné umenie študoval tiež v Prahe, absolvoval študijný pobyt v Paríži. Dostal ponuku z mexického ministerstva kultúry a školstva a odišiel učiť výtvarné umenie na Akadémiu výtvarných umení v Mexiku, kde založil odbor grafiky. Napriek tomu, že v Mexiku dosiahol veľké úspechy, kvôli zdravotnému stavu manželky Lýdie sa v roku 1941 presťahoval do New Yorku. Vystavoval v Mexiku a Spojených štátoch. 

Po vojne sa vrátil na Slovensko, ale už v roku 1948 natrvalo odišiel. Stal sa členom Zväzu mexických grafikov a posledné desaťročia prežil v Arizone. Na sklonku života daroval 48 svojich obrazov rodnému Slovensku, ktoré sa neskôr stali základom Centra Kolomana Sokola v Liptovskom Mikuláši. Napriek nemalým úspechom zostal až do konca života skromným človekom, hľadajúcim svoju pravdu.

## Dielo
Bol odporcom akademizmu a už počas štúdií majú jeho maľby silný emotívny podtón, čo mu zaručilo nemalé úspechy. Počas celej tvorby sa venoval sociálnym otázkam, chudobe. Jeho diela sa vyznačujú silným emotívnym podtónom. V Československu reagoval svojimi dielami na nezamestnanosť, vysťahovalectvo a sociálnym problémom. Obľúbil si aj Mexičanov, toto prostredie veľmi ovplyvnilo jeho tvorbu. So Slovenskom však zostal spätý po celý život. Častými motívmi jeho tvorby sa stali pes, kôň, mytológia, býčie zápasy a medziľudské vzťahy. V roku 1976 mu zomrel pes Sambo a na jeho pamiatku od tohto obdobia podpisoval svoje obrazy pseudonymom Sambo. Jeho tvorba po tomto období dosahuje ešte väčšiu hĺbku.

## Ocenenia
*1947 nositeľ Slovenskej národnej ceny 
*1991 Rad Tomáša Garriqua Masaryka udelený prezidentom Václavom Havlom
*1995 cena Miloša Alexandra Bazovského za výtvarné umenie 
*1997 Rad Bieleho dvojkríža udelený prezidentom Michalom Kováčom 
*2001 Cena ministra kultúry SR za rok 2001 (odovzdal M. Kňažko) 
*ocenenie Pennel Purchase Prize

## Referencie

## Externé odkazy
* Životopis
* Simko, V.: *[http://www.svu2000.org/publications/SIMKO.PDF Koloman Sokol: The Life of an Artist in Exile] * (PDF)

Kategória:Slovenskí maliari
Kategória:Storoční ľudia
Kategória:Laureáti Radu Bieleho dvojkríža I. triedy
Kategória:Laureáti Radu Bieleho dvojkríža II. triedy
Kategória:Osobnosti z Liptovského Mikuláša
Kategória:Nositelia Radu T. G. Masaryka
Kategória:Slovenskí emigranti a exulanti
Orest Dubay (1954)

**Orest Dubay** ml. (* 13. apríl 1954) je slovenský akademický maliar a grafik.  

## Život
V rokoch 1972 až 1978 študoval na Vysokej škole výtvarných umení v Bratislave. Vo svojej tvorbe sa venuje grafickej tvorbe (serigrafii), maľbe a počítačovej grafike.
 
Jeho otec Orest Dubay (1919) (1919 - 2005) bol jedným z najvýznamnejších slovenských grafikov 20. storočia a rektorom Vysokej školy výtvarných umení v Bratislave. 

Je ženatý, manželka Ruth Dubayová je taktiež výtvarníčkou. Spolu žijú a pôsobia v Bratislave.

## Dielo
Jeho diela možno vidieť vo viacerých galériách na Slovensku. 

## Zdroje
* Virtuálna galéria 
* Ukážky obrazov, galéria PEGAS

Kategória:Slovenskí maliari